stanford-oval/wikipedia huggingface dataset:
Saunakylä (Kivijärvi)

Saunakylä on kylä Kivijärven kunnan länsiosassa Keski-Suomessa. Saunakylä sijaitsee  noin kymmenen kilometriä lounaaseen Kivijärven keskustasta. Vuoden 2004 paikkeilla metsäisessä kylässä asui noin 30 ihmistä.
Saunakylällä sijaitsee Kivijärven kunnan korkein kohta Perkausvuori, 208 metriä merenpinnasta. Sen huipulla on vuonna 2005 valmistunut puinen näkötorni. Kylän uimaranta sijaitsee Isolla Perkausjärvellä.
Saunakylän ensimmäinen talo on merkitty maarekisteriin vuonna 1726. Tervanpoltto työllisti kyläläisiä 1900-luvun alusta aina 1960-luvulle asti. Kylällä toimi 1920- ja 1930-lukujen vaihteessa Niilo Hakkaraisen suksitehdas.
Vuonna 2003 on perustettu Kivijärven Saunakylän Kyläyhdistys ry.
Haarajärvi (Orivesi)

| Haarajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°49′43″N, 24°40′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Röyhänjärveen 
Järvinumero:  35.724.1.017
Mittaustietoja
Pinnankorkeus:  105,2 m  
Rantaviiva:  0,538 km  
Pinta-ala:  1,453 ha  
Saaria:  ei saaria 
 fiHaarajärvi 
Haarajärvi  on Pirkanmaalla Orivedellä Ristijärven kylän lähellä sijaitseva lampi.
Maantietoa

Lammen pinta-ala on 1,5 hehtaaria ja se on 250 metriä pitkä ja 100 metriä leveä. Se jää Mullinkukkulan taakse pieneen soistuneeseen painaumaan. Lammella ei ole kartan mukaan saaria ja se on autio. Sen rantaviivan pituus on 550 metriä ja sen rannat ovat soistunutta metsämaata. Sen pohjoispuolelle tulee metsäautotie Ristijärven kylästä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Lammen vedenpinnan korkeus on 105,2 metriä mpy. Siihen on johdettu metsäojia, joista pisin tuo kuivatusvesiä 3,5 kilometrin takaa. Siellä sijaitsee myös Kivijärvi, joka laskee lampeen Hatinsuon läpi. Lammen laskuoja on puoli kilometriä pitkä ja se laskee Röyhänjärveen. Vesireitti johtaa lopulta Äväntäjärven Pitkäveteen ja sieltä Koljonselkään.
Historiaa

Vuoden 1958 peruskartassa Hatinsuo oli jo ojitettu ja sen kuivatusvedet oli johdettu Haarajärven kautta etelään. Haarajärven länsirantaan ulottui pieni peltopalsta, joka oli viljelyssä vielä vuoden 1986 kartassa. Nykyään se on metsitetty.
Hannalampi (Luumäki)

| Hannalampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°57′49″N, 27°17′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Lakanjärveen 
Järvinumero:  14.191.1.002
Mittaustietoja
Pinnankorkeus:  78 m  
Pituus:  210 m  
Leveys:  90 m  
Rantaviiva:  0,551 km  
Pinta-ala:  1,082 ha  
Saaria:  ei saaria 
 fiHannalampi 
Hannalampi  on Etelä-Karjalassa Luumäellä Lakkalan kylän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Touhtiaisen–Ala-Kivijärven alueeseen (14.191) se kuuluu. Lammen vedenpinnan korkeus on 78 metriä mpy.
Sammalinen (Keuruu)

| Sammalinen |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°14′53″N, 24°56′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Asunnanjärven valuma-alue (35.68)
Laskujoki:  joki Kolonjärveen 
Järvinumero:  35.686.1.001
Mittaustietoja
Pinnankorkeus:  129,8 m  
Rantaviiva:  6,436 km  
Pinta-ala:  95,619 ha  
Saaria:  8 
 fiSammalinen 
Sammalinen  on Keski-Suomessa Keuruulla Asunnan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 96 hehtaaria ja se on 1,5 kilometriä pitkä ja 1,2 kilometriä leveä. Järvellä on kartan mukaan 8 saarta. Sen rantaviivan pituus on 6,4 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Asunnanjärven valuma-alueella (35.68), jonka Sammalisen valuma-alueeseen (35.686) se kuuluu.
Sean Patrick O’Malley

Sean Patrick O’Malley vuonna 2010
Sean Patrick O’Malley OFM Cap (s. 29. kesäkuuta 1944) on yhdysvaltalainen kirkonmies. Hän on toiminut Bostonin katolisena arkkipiispana vuodesta 2003 ja sai nimityksen kardinaaliksi 24. maaliskuuta 2006.
O’Malley sai pappisvihkimyksensä 29. elokuuta 1970.
Scarperia e San Piero

| Scarperia e San Piero |
| --- | --- |
 Scarperia
 Scarperia e San Piero
 Koordinaatit: 43°58′N, 11°20′E 
Valtio:   Italia
Alue:  Toscana
Metropolikaupunki:  Firenze
Perustettu:  1.1.2014
Pinta-ala:  
 – Maa:  115,81 km² km²
Väkiluku (2012):  12 028 
 – Väestötiheys:  103 as./km²
Infobox OKVirheellinen NIMI-arvo: 
Scarperia e San Piero on kunta Italiassa Toscanan alueella olevassa Firenzen metropolikaupungissa. Kunta perustettiin vuonna 2014 kun kaksi kuntaa, San Piero a Sieve (4 233 asukasta) ja Scarperia (7 795), yhdistyivät muodostaen Scarperia e San Pieron kunnan.
Hehku (kauppaketju)

| Hehku Kauppa Oy |
| --- | --- |
Yritysmuoto:  osakeyhtiö
Perustettu:  2018
Lakkautettu:  2019
Toimitusjohtaja:  Tuomas Mattelmäki (toukokuuhun 2018) Timo Pesonen
Kotipaikka:  Espoo
Toiminta-alue:  Suomi
Toimiala:  kosmetiikka- ja hygieniatuotteiden vähittäiskauppa
Omistaja:  Kesko Oyj Oriola Oyj
Kotisivu:  www.hehku.fi
Infobox OKVirheellinen NIMI-arvo: 
Hehkun myymälä Oulun Kauppurienkadulla.
Hehku oli Kesko Oyj:n ja Oriola Oyj:n omistama hyvinvointialan vähittäiskauppaketju, jonka ensimmäiset myymälät avattiin maaliskuussa 2018. Tappiolliseksi osoittautunut toiminta lopetettiin jo vuoden kuluttua, maaliskuun lopussa 2019.
Hehkun ensimmäisten myymälöiden piti aueta jo syksyllä 2017, mutta aikataulu viivästyi Oriolan toiminnanohjausjärjestelmästä johtuvien toimitusvaikeuksien vuoksi. Vuonna 2018 Hehku ehti avata 19 myymälää, ensimmäiset Helsingin Forumissa ja Vantaan Koivukylässä. Maaliskuussa 2018 myymälät avattiin Helsingin Eastoniin, Vantaan Tammistoon, Tampereen Kuninkaankulmaan, Raision kauppakeskus Myllyyn, Oulun Pekurinkulmaan ja Ideaparkiin, Helsingin kauppakeskus Ruoholahteen, Turun Länsikeskukseen, Tampereen Turtolaan, Nokian K-Citymarketiin, Kuopion kauppakeskus Matkukseen ja Päivärintaan. Maaliskuun 2018 lopulla myymälät tulivat Jyväskylän Forumiin ja Keljoon, ja Seinäjoen Jouppiin. Huhtikuussa 2018 avattiin myymälä Turun kauppakeskus Skanssissa.
Hehkulla oli tavoitteena laajentua koko maan kattavaksi sadan myymälän verkostoksi. Vuoden 2018 marraskuussa kerrottiin liiketoiminnan päässeen alkuun odotettua hitaammin ja joidenkin liikepaikkojen, kuten Helsingin Eastonin, osoittautuneen toimimattomiksi. Myös myymälöiden määrä oli jäänyt 19:ään aikataulun mukaisesta 30:stä. Pari viikkoa myöhemmin ilmoitettiin koko henkilöstöä koskevien yt-neuvottelujen aloittamisesta ja lakkautuspäätös vahvistettiin 19. joulukuuta 2018.
Aiheesta muualla

Hehkun kotisivut (Arkistoitu – Internet Archive)
Haluk Yıldırım

| Haluk Yıldırım |
| --- | --- |
 Yıldırım vuonna 2018.
Henkilötiedot
Koko nimi:  Haluk Yıldırım
Syntynyt: 25. kesäkuuta 1972 (ikä 52) Bursa, Turkki
Kansalaisuus:   Turkki
Koripalloilija
Pelipaikka:  Pieni laitahyökkääjä
Pituus:  201 cm
Paino:  95 kg
Maajoukkueet
:   Turkki
Aiheesta muualla
FIBA
| Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Mitalit> Maa:   Turkki.Miesten koripallo.EM-kilpailut  | Maa:   Turkki> Miesten koripallo. |
| --- | --- | --- | --- |
|  Hopeaa | Turkki 2001 |  |  |
Haluk Yıldırım (s. 25. kesäkuuta 1972 Bursa) on turkkilainen kilpauransa päättänyt koripalloilija. Yıldırım edusti Turkin maajoukkuetta yksissä MM- ja neljissä EM-kilpailuissa saavuttaen EM-hopeaa vuonna 2001. Seuratasolla hän edusti turkkilaisseuroja voittaen kolme maan mestaruutta ja kaksi cup-mestaruutta.
Elämä ja urheilu-ura

Yıldırım edusti Turkin miesten maajoukkuetta MM-kilpailuissa vuonna 2002 sekä vuosien 1995, 1999, 2001 ja 2003 EM-kilpailuissa. Turkin koti-EM-kilpailuista 2001 maa saavutti hopeaa. Seurajoukkueuransa Yıldırım teki turkkilaisseuroissa. Hän voitti Ülkerissä Turkin mestaruuden vuosina 1995, 1998 ja 2001 sekä Turkin cup-mestaruuden vuonna 2003. Toisen Turkin cup-mestaruutensa Yıldırım voitti Türk Telekomissa vuonna 2006.
Aiheesta muualla

Kuvia tai muita tiedostoja aiheesta Haluk Yıldırım Wikimedia Commonsissa
Turkin joukkue – Koripallon EM-kilpailut 2001
4 Tunçeri ·
5 Türkoğlu ·
6 Türkcan ·
7 Ene ·
8 Pars ·
9 Erdenay ·
10 Kutluay ·
11 Peker ·
12 Beşok ·
13 Okur ·
14 Yıldırım ·
15 Onan ·
Valmentaja Örs
Saccharomyces boulardii

| Saccharomyces boulardii |
| --- | --- |

Tieteellinen luokittelu
Kunta::  Sienet Fungi
Kaari::  Kotelosienet Ascomycota
Luokka::  Saccharomycetes
Lahko::  Saccharomycetales
Heimo::  Saccharomycetaceae
Suku::  Saccharomyces
Laji::  boulardii
Kaksiosainen nimi
 Saccharomyces boulardii  Seguela, Bastide & Massot 
Infobox OKNimi-testi OK: 
Saccharomyces boulardii on hiivalaji, jonka ranskalainen tutkija Henri Boulard eristi vuonna 1923 litsin ja mangostanin hedelmistä. Hän havaitsi, että itäaasialaiset pureskelivat näitä hedelmiä, kun he yrittivät pitää koleran oireita loitolla. Hiiva luetaan probioottien ryhmään. Se ei ole yleensä terveelle ihmiselle taudinaiheuttaja, ja sitä tavataan suoliston normaalimikrobistossa. Se ei leviä sieltä muualle elimistöön. S. boulardii lisääntyy 37 asteen lämpötilassa.
Lääkinnällinen käyttö

Lääkinnällisessä käytössä S. boulardii on yleensä kylmäkuivattu, mistä syystä sen nimi esitetään usein muodossa Saccharomyces boulardii lyo. Kylmäkuivaus pitää mikrobin elinkykyisenä. Lääkinnällisen käytön kohde on yleensä sellainen suoliston oireilu, jossa jokin muu organismi tai sairaus aiheuttaa suolistoon toiminnallisia muutoksia. Tällaisia ovat akuutti ripuli, turistiripuli, antibioottiripuli, ärtynyt suoli -oireyhtymä sekä tulehdukselliset suolistosairaudet Crohnin tauti ja haavainen paksunsuolen tulehdus. Lääkinnällisesti ei S. boulardii -valmisteita suositella hiiva-allergioista kärsiville potilaille. Harvinaisissa tapauksissa erittäin vaikeasti sairailla potilailla on tavattu sienen kylvöä vereen ja sitä kautta muualle elimistöön.
Aiheesta muualla

Saccharomyces Boulardii Information
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Saccharomyces boulardii
Käännös suomeksi
Saint-Floret

Saint-Floret
Saint-Floret on kunta Ranskan Auvergne-Rhône-Alpesin alueella Puy-de-Dômen departementin eteläosassa. Sen asukasluku vuonna 2014 oli 263.
Saint-Floret’n läpi kulkee Allier-joen sivujoki Couze Pavin. Kunnan rajanaapureita ovat koillisessa Clémensat, idässä Saint-Vincent, etelässä Tourzel-Ronzières, lounaassa Courgoul, lännessä Saurier ja luoteessa Montaigut-le-Blanc ja Creste.
Saint-Floret oli vuoteen 2015 asti kauneimpien ranskalaiskylien järjestön Les Plus Beaux Villages de France jäsen.
Aiheesta muualla

Kuvia tai muita tiedostoja aiheesta Saint-Floret Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Saint-Floret
Käännös suomeksi
Saint-Félicien (Ardèche)

| Saint-Félicien |
| --- | --- |

 Saint-Félicien
 Koordinaatit: 45°05′12″N, 4°37′41″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Tournon-sur-Rhône
Pinta-ala:  
 – Kokonaispinta-ala:  21,4 km²
Väkiluku (2013):  1 172 
 – Väestötiheys:  54 as./km²
Kunnan numero:  07236
 
 Kunnan kotisivut 
Infobox OKVirheellinen NIMI-arvo: 
Saint-Félicien on kunta kaakkoisessa Ranskassa Ardèchen departementissa Auvergne-Rhône-Alpesin alueella.
Kunta on suuren pyöräilytapahtuman Ardéchoisen lähtöpaikka. Tapahtumassa on vuosittain noin 15 000 osallistujaa.
Aiheesta muualla

Kuvia tai muita tiedostoja aiheesta Saint-Félicien (Ardèche) Wikimedia Commonsissa
Hanna Aronsson Elfman

Hanna Aronsson Elfman nuorten talviolympialaisissa 2020.
Hanna Aronsson Elfman (s. 29. joulukuuta 2002) on ruotsalainen alppihiihtäjä. Hän on voittanut suurpujottelussa nuorten maailmanmestaruuden ja sijoittunut maailmancupin osakilpailuissa parhaimmillaan pujottelussa yhdeksänneksi.
Aronsson Elfman sijoittui nuorten talviolympialaisissa 2020 pujottelussa ja supersuurpujottelussa viidenneksi, suurpujottelussa seitsemänneksi sekä joukkuekilpailussa kahdeksanneksi. Nuorten MM-kilpailuissa vuonna 2020 hän sijoittui suurpujottelussa neljänneksi, alppiyhdistetyssä viidenneksi ja supersuurpujottelussa 11:nneksi. Seuraavana vuonna hän voitti nuorten maailmanmestaruuden suurpujottelussa ja sijoittui supersuurpujottelussa neljänneksi kolmen itävaltalaisen takana.
Aronsson Elfman sijoittui Pekingin olympialaisissa 2022 joukkuekilpailussa 13:nneksi ja keskeytti suurpujottelun toisella kierroksella. Courchevelin / Méribelin MM-kilpailuissa 2023 hän oli pujottelussa kymmenes.
Aronsson Elfman kilpaili maailmancupissa ensimmäisen kerran helmikuussa 2020. Hän sijoittui maailmancupin pisteille eli kolmenkymmenen parhaan joukkoon ensimmäisen kerran Söldenin suurpujottelussa lokakuussa 2021, jolloin hän sijoittui 26:nneksi. Kuukausi myöhemmin hän sijoittui Killingtonin pujottelussa 15:nneksi. Kymmenen parhaan joukossa hän oli ensimmäisen kerran Levin pujottelussa marraskuussa 2022 sijoittuessaan yhdeksänneksi.
Saint-Flour (Cantal)

| Saint-Flour |
| --- | --- |

 vaakuna
 Saint-Flour
 Koordinaatit: 45°02′04″N, 3°05′37″E 
Valtio:  Ranska
Alue:  Auvergne-Rhône-Alpes
Departementti:  Cantal
Arrondissementti:  Saint-Flour
Pinta-ala:  
 – Kokonaispinta-ala:  27,1 km²
Väkiluku (2014):  6 643 
 – Väestötiheys:  244 as./km²
Kunnan numero:  15187
 
 Kunnan kotisivut 
Infobox OKVirheellinen NIMI-arvo: 
Saint-Flour on kunta keskisessä Ranskassa Cantalin departementissa Auvergne-Rhône-Alpesin alueella. Kaupungilla on kaksi keskustaa. Yläkaupunki (ville haute) sijaitsee jyrkän tulivuoren laella. Sieltä on näköala  Anderjoen laaksoon, missä on alakaupunki (ville basse).
Yläkaupungin keskiaikaisia katuja reunustaa historiallisesti arvokkaita rakennuksia. Myös osa kaupungin muureista ja porteista ovat yhä jäljellä. 1400-luvulta peräisin oleva Saint-Pierren katedraalin erikoisuus on mustan Kristuksen patsas.
Saint-Pierren katedraali
Mustan Kristuksen patsas
Aiheesta muualla

Kuvia tai muita tiedostoja aiheesta Saint-Flour (Cantal) Wikimedia Commonsissa
SV Sandhausen

SV Sandhausen on saksalainen jalkapalloseura. Sen kotikenttä on Sandhausenissa, Baden-Württembergissä.
Seura voitti kaudella 2011–2012 Saksan 3. Ligan ja nousi 2. Bundesliigaan ensimmäisen kerran historiassaan. Kausi 2021–2022 on sille yhdeksäs perättäinen toisella sarjatasolla.
Historia

Epävakaan taloudellisen alun jälkeen seura pelasi jatkuvasti alasarjoissa ennen kuin nousi silloisen Saarinmaan pääsarjaan Bezirksliga Rhein-Saariin vuonna 1931. Huipulla Sandhausen pelasi vain yhden kauden ennen putoamistaan. Vuonna 1943 se yhdistyi TSV Walldorfin ja VfB Wieslochin kanssa. Näin muodostettiin sodan ajan joukkue KSG Walldorf-Wiesloch. Sodan päätyttyä yhdistetty joukkue lakkautettiin, ja seura palasi toimimaan itsenäisesti nimellä SG Sandhausen vuonna 1945. Muutaman vuoden kuluttua se otti takaisin alkuperäisen nimensä. Sandhausen pelasi Landesligassa ja 2. Amateurligassa vuoteen 1956, jolloin se nousi 1. Amateurliga Nordbadeniin. Vuonna 1977 seura sijoittui Saksan amatööriseurojen mestaruuskilpailussa toiseksi, ja nousi vuonna 1978 Oberliga Baden-Württembergiin, jossa se jatkuvasti sijoittui lopputuloksissa paremmin sijoittuneeseen puoliskoon. Sandhausen voitti kolmesti Oberligan 1980-luvulla ja Saksan amatöörimestaruuden vuonna 1993. Oberligan se voitti jälleen vuosina 1995 ja 2000. Seuran viimeisin Oberligan voitto vuonna 2007 nosti sen Regionalliga Süd (III):een.
Vuosina 2005–2006 neuvoteltiin Sandhausenin yhdistymisestä TSG 1899 Hoffenheimin ja FC Astoria Walldorfin kanssa. Tavoitteena oli FC Heidelberg 06 -nimisen seuran perustaminen. Neuvottelut katkesivat, kun liitosta vastustettiin sekä Sandhausenissa että Walldorfissa, eikä myöskään päästy sopuun siitä, tulisiko uuden seuran stadionin sijaita Heidelbergissä.
Kausi 2007–2008 oli seuralle menestyksekäs. Se oli lähellä nousua 2. Bundesliigaan lähes kauden loppuun saakka ja nousi uuteen 3. Ligaan. Vuonna 2012 seura voitti 3. Ligan ja nousi 2. Bundesliigaan, jossa se on siitä lähtien pelannut.
Saavutukset > Liigassa

Saksan amatöörimestaruuskisat
Mestaruus: (2) 1978, 1993
Hopeaa: 1977
3. Liga
Voitto: 2012
Oberliga Baden-Württemberg
Voitto: (5) 1981, 1985, 1987, 1995, 2000
Hopeaa: (3) 1993, 1999, 2002
Amateurliga Nordbaden (III)
Voitto: 1961
Saavutukset > Cupeissa

BFV-cup :
Voitto: (12) 1977, 1978, 1981, 1982, 1983, 1985, 1986, 1995, 2006, 2007, 2010‡, 2011
Hopeaa: (3) 1996, 2003, 2009‡
‡ Voitto reservijoukkueella.
Aiheesta muualla

SV Sandhausen Seuran oma sivusto (Arkistoitu – Internet Archive) (saksaksi)
SV Sandhausen Weltfussball.de -sivustolla (saksaksi)
Das deutsche Fußball-Archiv Saksan jalkapalloarkiston sivusto (saksaksi)
Saksan jalkapallon 2. Bundesliiga 2019–2020
Arminia Bielefeld • VfL Bochum • SV Darmstadt 98 • Dynamo Dresden • Erzgebirge Aue • Greuther Fürth • Hamburger SV • Hannover 96 • FC Heidenheim • Holstein Kiel • SSV Jahn Regensburg • Karlsruher SC • FC Nürnberg • VfL Osnabrück • SV Sandhausen • FC St. Pauli • VfB Stuttgart • SV Wehen Wiesbaden
Hei me nauretaan

| Hei me nauretaan> The Kentucky Fried Movie |
| --- | --- |

Ohjaaja:  John Landis
Käsikirjoittaja:   David Zucker  Jim Abrahams  Jerry Zucker 
Tuottaja:  Robert K. Weiss
Säveltäjä:  Mort Garson
Kuvaaja:  Stephen M. Katz
Leikkaaja:  George Folsey
Valmistustiedot
Valmistusmaa:  Yhdysvallat
Tuotantoyhtiö:   United Film Distribution Company  Kentucky Fried Theater 
Levittäjä:  Netflix
Ensi-ilta:  1977, Suomessa 1983
Kesto:  81 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hei me nauretaan (The Kentucky Fried Movie) on John Landisin ohjaama yhdysvaltalainen komediaelokuva vuodelta 1977. Erillisistä sketseistä koostuvan episodielokuvan käsikirjoittajia ovat David Zucker, Jim Abrahams ja Jerry Zucker, joiden ZAZ-nimellä tunnettu tii­mi teki pari vuotta myöhemmin läpimurron farssikomediallaan Hei, me lennetään! (Airplane!, 1980). Tätä elokuvaa tehdessä he, samoin kuin ohjaaja John Landis, olivat vielä uransa alussa. Elokuvan sketseihin saatiin kuitenkin nimekkäitä näyttelijöitä, kuten Donald Sutherland, George Lazenby ja Bill Bixby.
Elokuva syntyi samojen tekijöiden The Kentucky Fried Theater -komediaryhmän esittämien sketsien pohjalta. Ryhmä oli saanut menestystä Wisconsinin yliopiston piirissä Madisonissa, josta ZAZ-kolmikko lähti vuonna 1972 Los Angelesiin pyrkimyksenä luoda uraa Hollywoodissa. Komediaesitykset saivat länsirannikollakin suosiota ja auttoivat nuorukaisia eteenpäin elokuvabisneksessä.
Suomessa The Kentucky Fried Movie sai teatteriensi-iltansa vasta kuusi vuotta valmistumisestaan, helmikuussa 1983. Se sai suomenkielisen nimensä kolme vuotta aiemmin nähdyn ZAZ-farssin tyylisesti Hei me nauretaan. Kymmenkunta muutakin Suomeen 1980-luvulla tuotua komediaelokuvaa nimettiin sittemmin samaan tyyliin, tunnetuimpana Rob Reinerin kuvitteellisesta Spinal Tap -rockyhtyeestä kertova dokumenttiparodia Hei me rokataan! (1984).
Elokuvan alkuperäisnimi viittaa pikaruokaketju Kentucky Fried Chickeniin. Suomalaisnimi esiintyy ainakin DVD-julkaisun kannessa välimerkein varustettuna kirjoitusasussa Hei, me nauretaan!
Arvioita

Verkkosivusto DVD-oppaan Pekka Suorsa kirjoittaa elokuvan tarjoavan epä­ta­sais­ta, mut­ta par­haim­mil­laan rat­ki­rie­muk­kaan mau­ton­ta pa­ro­diaa tv:stä, elo­ku­vis­ta, ka­ra­te­fil­meistä, por­nos­ta ja mai­nok­sis­ta. Video-oppaassa vuodelta 1994 Bello Romano luonnehtii elokuvaa uskomattomaksi ilotulitukseksi, josta perinteisen juonielokuvan ystävät eivät paljon kostu. Sekä Suorsa että Romano antavat elokuvalle kolme tähteä viidestä.
Aiheesta muualla

Hei me nauretaan Internet Movie Databasessa (englanniksi)
Hans-Jürgen von Arnim

Arnim (oikealla) kättelee kenraali Gustav von Vaerstia toukokuussa 1943, muutamaa päivää ennen Afrika Korpsin antautumista.
Hans-Jürgen Bernhard Theodor von Arnim (4. huhtikuuta 1889 Ernsdorf, Sleesia – 1. syyskuuta 1962 Bad Wildungen, Hessen) oli saksalainen kenraalieversti toisen maailmansodan aikana.
Arnim liittyi upseerioppilaaksi keisarillisen Saksan armeijan jalkaväkeen vuonna 1907. Ensimmäisen maailmansodan aikana hän palveli rintamaupseerina sekä länsi- että itärintamalla haavoittuen taistelussa kesällä 1916.
Sodan jälkeen Arnim jäi Weimarin tasavallan armeijaan Reichswehriin. Natsien valtaannousun jälkeen Arnim ylennettiin everstiksi 1934. Kenraalimajuriksi hänet ylennettiin 1938.
Toisen maailmansodan puhjettua Arnim johti 52. jalkaväkidivisioonaa sekä Puolan offensiivissa että taistelussa Ranskasta. Pohjois-Afrikan taisteluissa hän toimi aluksi XXXIX panssariarmeijakunnan komentajana Erwin Rommelin alaisena. Arnim ylennettiin kenraalieverstiksi 4. joulukuuta 1942. Keväällä 1943 taistelujen loppuvaiheessa Arnim komensi Saksan Afrikan armeijaryhmää, kunnes liittoutuneet löivät saksalaisten joukot Tunisiassa. Arnim jäi brittien sotavangiksi ja vapautui vasta sodan jälkeen heinäkuussa 1947.
Aiheesta muualla

Axis Biography Research
Generals.dk
Hanna Bennison

| Mitalit | Mitalit | Mitalit |  |
| --- | --- | --- | --- |
|  Hanna Bennison vuonna 2023. |  Hanna Bennison vuonna 2023. |  Hanna Bennison vuonna 2023. |  |
Maa:   Ruotsi
Naisten jalkapallo
| MM-kilpailut  | MM-kilpailut  | MM-kilpailut  |  |
|  Pronssia | Australia & Uusi-Seelanti 2023 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | Jalkapallo |  |
Hanna Ulrika Bennison (s. 16. lokakuuta 2002) on ruotsalainen jalkapalloilija, pelipaikaltaan keskikenttäpelaaja. Hän edustaa englantilaista Evertonia ja on pelannut Ruotsin naisten maajoukkueessa vuodesta 2019.
Bennison edusti kotimaassaan FC Rosengårdia ja siirtyi Evertoniin vuonna 2021. Ensimmäisellä kaudellaan Englannin Superliigassa hän pelasi 22 ottelua ja teki niissä yhden maalin, syyskuussa 2021 Birmingham Cityä vastaan.
Bennison on 10. heinäkuuta 2022 mennessä pelannut Ruotsin naisten maajoukkueessa 23 maaottelua tekemättä niissä maaleja.
Hei soturit

| Hei soturit Sielun Veljet |
| --- | --- | --- |

Studioalbumin tiedot
 Äänitetty : Finnvox Studiot, kevät 1984
 Julkaistu: 1984
 Tuottaja(t): Heikki Iso-Ahola Kari Kalén Sielun Veljet
 Tyylilaji: rock
 Kesto: 39.04
 Levy-yhtiö: Poko Rekords
Sielun Veljien muut julkaisut
| Lapset 1983 | Hei soturit 1984 | L’amourha 1985 |
Hei soturit on Sielun Veljien vuonna 1984 julkaistu toinen albumi. Levyn CD-versio sisältää myös vuonna 1983 julkaistun Lapset-EP:n.
6. Toukokuuta 2022 albumista julkaistiin uudelleen miksattu versio. Bonuskappaleina albumilla on "Kulkurin iltatähti" sekä "Mustaa valoa".
Kappaleet

A-puoli
Rytmi – 0.31 (säv. ja sov. Sielun Veljet)
Satama – 3.53 (säv. , san. ja sov. Ismo Alanko)
Aina nälkä – 3.00 (säv. , san. ja sov. Ismo Alanko)
Hei soturit – 1.38 (säv. Jukka Orma, san. Ismo Alanko, sov. Jukka Orma)
Ossin jälkeiset – 4.10 (säv. , san. ja sov. Jukka Orma & Jouko Hohko)
Tää on tää – 2.38 (säv. Ismo Alanko ja Jouko Hohko, san. Ismo Alanko, sov. Ismo Alanko ja Jouko Hohko)
Muistokirjoitus – 4.30 (säv. , san. ja sov. Ismo Alanko)
B-puoli
Vaanin sua – 3.34 (säv. , san. ja sov. Ismo Alanko)
Tango skitsofrenia – 2.47 (säv. Ismo Alanko ja Jukka Orma, san. Ismo Alanko, sov. Ismo Alanko ja Jukka Orma)
Paljain jaloin – 2.31 (säv. , san. ja sov. Sielun Veljet)
Sielun veljet – 3.51 (säv. , san. ja sov. Ismo Alanko)
Rauhallista – 5.33 (säv. , san. ja sov. Ismo Alanko)